title: Директива 2010/88/ЕС на Съвета от 7 декември 2010 година за изменение на Директива 2006/112/ЕО относно общата система на данъка върху добавената стойност по отношение на срока на действие на задължението да се прилага минимална стандартна данъчна ставка

text:
               10.12.2010

               BG

               Официален вестник на Европейския съюз

               L 326/1

         ДИРЕКТИВА 2010/88/ЕС НА СЪВЕТА
   от 7 декември 2010 година
   за изменение на Директива 2006/112/ЕО относно общата система на данъка върху добавената стойност по отношение на срока на действие на задължението да се прилага минимална стандартна данъчна ставка
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 113 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент,
   като взе предвид становището на Европейския икономически и социален комитет,
   в съответствие със специална законодателна процедура,
   като има предвид, че:

               (1)

               В член 97, параграф 1 от Директива 2006/112/ЕО на Съвета (1) се предвижда от 1 януари 2006 г. до 31 декември 2010 г. стандартната данъчна ставка да не може да бъде по-малка от 15 %.

               (2)

               Стандартната данъчна ставка на данъка върху добавената стойност (ДДС), която се прилага понастоящем в редица държави-членки, комбинирана с механизма на преходната система, гарантира, че тази система функционира в приемлива степен. С новите правила за мястото на доставка на услуги, които благоприятстват облагането в мястото на потреблението, се ограничава още повече възможността за възползване от различията в ставките на ДДС чрез пренасочване на дейности и се намалява възможността за нарушаване на условията на конкуренцията.

               (3)

               За да не се позволи нарастването на разликите между стандартните данъчни ставки на ДДС, прилагани от държавите-членки, да доведе до структурни дисбаланси в Европейския съюз и до нарушаване на условията на конкуренцията в някои отрасли, обща практика в областта на непрякото данъчно облагане е определянето на минимални данъчни ставки. Все още е необходимо този подход да се прилага и за ДДС.

               (4)

               В очакване на резултатите от консултациите относно нова стратегия за ДДС, с която се предвижда да се предложат нови разпоредби и съответни равнища на хармонизиране, би било преждевременно да се определи постоянен размер на стандартната данъчна ставка или да се обсъжда промяна в минималния размер на ставката.

               (5)

               Следователно е целесъобразно да се запази прилаганата понастоящем стандартна данъчна ставка 15 % за нов срок, който да е достатъчно дълъг, за да се гарантира правната сигурност, като в същото време се предостави възможност за по-нататъшен преглед.

               (6)

               Това не изключва ново преразглеждане на законодателството за ДДС преди 31 декември 2015 г., така че то да отрази резултатите от новата стратегия за ДДС.

               (7)

               В съответствие с точка 34 от Междуинституционалното споразумение за по-добро законотворчество (2) държавите-членки се насърчават да изготвят за себе си и в интерес на Съюза свои собствени таблици, които, доколкото е възможно, илюстрират съответствието между настоящата директива и мерките за транспониране в националното законодателство, и да ги направят достъпни за обществеността.

               (8)

               Директива 2006/112/ЕО следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Член 97 от Директива 2006/112/ЕО се заменя със следното:

      „Член 97
      От 1 януари 2011 г. до 31 декември 2015 г. стандартната данъчна ставка не може да бъде по-малка от 15 %.“

   Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 2011 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които приемат в областта, уредена с настоящата директива.
   Член 3
   Настоящата директива влиза в сила в деня след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 7 декември 2010 година.

            За Съвета

            Председател

         D. REYNDERS

      (1)  ОВ L 347, 11.12.2006 г., стр. 1.

      (2)  ОВ C 321, 31.12.2003 г., стр. 1.


title: Директива 2003/16/ЕО на Комисията от 19 февруари 2003 година относно адаптиране към техническия прогрес на приложение III към Директива 76/768/ЕИО на Съвета относно сближаването на законодателствата на държавите-членки, свързани с козметичните продукти

text:
Важна правна забележка

|

32003L0016

Официален вестник n° L 046 , 20/02/2003 стр. 0024 - 0024 специално чешко издание глава 13 том 31 стр. 143  - 143 специално испанско издание глава 13 том 31 стр. 143  - 143 специално унгарско издание глава 13 том 31 стр. 143  - 143 специално литвийско издание глава 13 том 31 стр. 143  - 143 LV.ES глава 13 том 31 стр. 143  - 143 MT.ES глава 13 том 31 стр. 143  - 143 PL.ES глава 13 том 31 стр. 143  - 143 SK.ES глава 13 том 31 стр. 143  - 143 специално словенско издание глава 13 том 31 стр. 143  - 143

		20030219Директива 2003/16/ЕО на Комисиятаот 19 февруари 2003 годинаотносно адаптиране към техническия прогрес на приложение III към Директива 76/768/ЕИО на Съвета относно сближаването на законодателствата на държавите-членки, свързани с козметичните продуктиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти [1], последно изменена с Директива 2003/1/ЕО на Комисията [2], и по-специално член 8, параграф 2 от нея,след консултации с Научния комитет за козметични продукти и нехранителни продукти, предназначени за потребителите (SCCNFP),като има предвид, че:(1) Научният комитет за козметични продукти и нехранителни продукти, предназначени за потребителите (SCCNFP), счита, че мускусният ксилен може да се употребява безопасно в козметичните продукти, с изключение на продуктите за хигиена на устната кухина, при което теоретично максималната приета дневна доза е около 10 µg/kg.(2) Научният комитет за козметични продукти и нехранителни продукти, предназначени за потребителите (SCCNFP) счита, че мускусният кетон може да се употребява безопасно в козметичните продукти, с изключение на продуктите за хигиена на устната кухина, при което теоретично максималната приета дневна доза е около 14 µg/kg.(3) До приключване на оценката на риска по отношение на тези две вещества в съответствие с Регламент (ЕИО) № 793/93 на Съвета от 23 март 1993 г. за оценката и контрола на рисковете от съществуващите вещества [3], тези две вещества са включени временно — до 28 февруари 2003 г. — в част 2 на приложение III към Директива 76/768/ЕИО.(4) Оценката на риска в съответствие с изискванията на гореспоменатия регламент още не е приключила. Затова периодът за включване на мускусния ксилен и мускусния кетон в част 2 на приложение III към Директива 76/768/ЕИО следва да бъде продължен.(5) Мерките, предвидени в настоящата директива, са в съответствие със становището на Комитета по адаптиране към техническия прогрес на директивите за премахването на техническите пречки в търговията в сектора на козметичните продукти,ПРИЕ НАСТОЯЩАТА ДИРЕКТИВА:Член 1Датата " 28.2.2003 г." се заменя с датата " 30.9.2004 г.", що се отнася до референтни номера 61 и 62 в част 2, колона ж) на приложение III към Директива 76/768/ЕИО.Член 2Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива преди 28 февруари 2003 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на третия ден след публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 19 февруари 2003 година.За КомисиятаErkki LiikanenЧлен на Комисията[1] ОВ L 262, 27.9.1976 г., стр. 169.[2] ОВ L 5, 10.1.2003 г., стр. 14.[3] ОВ L 84, 5.4.1993 г., стр. 1.--------------------------------------------------


title: Директива 2005/42/ЕО на Комисията от 20 юни 2005 година за изменение на Директива 76/768/ЕИО на Съвета относно козметичните продукти с цел адаптиране на приложения II, IV и VI към нея към технологичния прогресТекст от значение за ЕИП.

text:
               13/ 49

               BG

               Официален вестник на Европейския съюз

               66

         32005L0042

               L 158/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2005/42/ЕО НА КОМИСИЯТА

   от 20 юни 2005 година
   за изменение на Директива 76/768/ЕИО на Съвета относно козметичните продукти с цел адаптиране на приложения II, IV и VI към нея към технологичния прогрес
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаване на законодателствата на държавите-членки по отношение на козметичните продукти (1), и по-специално член 8, параграф 2 от нея,
   като се консултира с Научния комитет за козметични продукти и нехранителни продукти, предназначени за потребители,
   като има предвид, че:

               (1)

               Въз основа на оценката на кожните токсини, съдържащи се в маслото от корените на костусa (Saussurea lappa Clarke), 7-етокси-4-метилкумарина, хексахидрокумарина и перуанския балсам (Myroxylon pereirae), Научният комитет за козметични продукти и нехранителни продукти, предназначени за потребители, счита, че тези вещества не бива да се използват за ароматизиращи съставки в козметични продукти. Следователно те трябва да бъдат включени в приложение II към Директива 76/768/ЕИО.

               (2)

               Азобагрилата CI 12150, CI 20170 и CI 27290 са включени в част 1 от приложение IV към Директива 76/768/ЕИО като оцветители, позволени за употреба в козметични продукти. Безвредността на тези оцветители е оспорвана с основанието, че те могат да образуват карциногенни амини по време на метаболизма. Научният комитет за козметични продукти и нехранителни продукти, предназначени за потребители, смята, че въз основа на наличната информация употребата на багрилата CI 12150, CI 20170 и CI 27290 представлява риск за здравето на потребителите, тъй като може да отделят един или повече карциногенни ароматни амини. Следователно тези оцветители трябва да се премахнат от част 1 от приложение IV към Директива 76/768/ЕИО.

               (3)

               Бензотониевият хлорид е включен под референтен номер 53 в част 1 от приложение VI към Директива 76/768/ЕИО като стабилизатор в измиващи се козметични продукти в концентрация до 0,1 %. Според Научния комитет за козметични продукти и нехранителни продукти, предназначени за потребители, трябва да се разреши използването на бензотониев хлорид и в оставащи по кожата козметични продукти, различни от продуктите за орална грижа, в концентрация до 0,1 %. Следователно въведената информация под референтен номер 53 в част 1 от приложение VI към Директива 76/768/ЕИО трябва да се измени по съответния начин.

               (4)

               Научният комитет за козметични продукти и нехранителни продукти, предназначени за потребители, смята, че метилизотиазолинонът не представлява риск за здравето на потребителите като стабилизатор в концентрация до 0,01 %. Следователно метилизотиазолинонът трябва да бъде включен в част 1 от приложение VI към Директива 76/768/ЕИО под референтен номер 57.

               (5)

               Следователно Директива 76/768/ЕИО трябва да се измени по съответния начин.

               (6)

               Мерките, постановени в настоящата директива, са в съответствие със становището на Постоянния комитет за козметични продукти,

         ПРИЕ НАСТОЯЩАТА ДИРЕКТИВА:
   Член 1
   Приложения II, IV и VI към Директива 76/768/ЕИО се изменят съгласно приложението към настоящата директива.
   Член 2
   Държавите-членки следва да предприемат необходимите мерки, за да гарантират, че от 31 март 2006 г. козметични продукти, които не отговарят на условията в приложения II и IV към Директива 76/768/ЕИО, няма да се пускат на пазара от производители на Общността или вносители, регистрирани в Общността, нито да се продават или предлагат на крайния потребител.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 31 декември 2005 г. Те съобщават на Комисията текстовете на разпоредбите и таблица за съответствията между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки изпращат на Комисията текстовете на разпоредбите от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 5
   Адресати на настоящата директива са държавите-членки.

      Съставено в Брюксел на 20 юни 2005 година.

            За Комисията

         Günter VERHEUGEN

            Заместник-председател

      (1)  ОВ L 262, 27.9.1976 г., стр. 169. Директива, последно изменена с Директива 2005/9/ЕО на Комисията (ОВ L 27, 29.1.2005 г., стр. 46).
   ПРИЛОЖЕНИЕ
   Приложенията към Директива 76/768/ЕИО се изменят, както следва:

               1.

               В приложение II се добавят следните референтни номера:

                           „1133.

                           Масло от корените на костусa (Saussurea lappa Clarke) (CAS № 8023-88-9), когато се използва за ароматизираща съставка

                           1134.

                           7-етокси-4-метилкумарин (CAS № 87-05-8), когато се използва за ароматизираща съставка

                           1135.

                           Хексахидрокумарин (CAS № 700-82-3), когато се използва за ароматизираща съставка

                           1136.

                           Перуански балсам (наименование съгласно INCI: Myroxylon pereirae; CAS № 8007-00-9), когато се използва за ароматизираща съставка“

               2.

               В част 1 от приложение IV оцветителите CI 12150, CI 20170 и CI 27290 се заличават.

               3.

               Приложение VI, част 1 се изменя, както следва:

                           а)

                           референтен номер 53 се заменя със следния:

                                       Референтен номер

                                       Вещество

                                       Максимална разрешена концентрация

                                       Ограничения и изисквания

                                       Условия за употреба и предупреждения, които трябва да се отпечатат на етикета

                                       a

                                       b

                                       c

                                       d

                                       e

                                       „53

                                       Бензотониев хлорид (INCI)

                                       0,1 %

                                                   а)

                                                   измиващи се продукти,

                                                   б)

                                                   оставащи по кожата продукти, различни от тези за орална грижа“

                           б)

                           под референтен номер 57 се добавя следната информация:

                                       Референтен номер

                                       Вещество

                                       Максимална разрешена концентрация

                                       Ограничения и изисквания

                                       Условия за употреба и предупреждения, които трябва да се отпечатат на етикета

                                       a

                                       b

                                       c

                                       d

                                       e

                                       „57

                                       Метилизотиазолинон (INCI)

                                       0,01 %“


title: Директива 2007/68/ЕО на Комисията от 27 ноември 2007 година за изменение на приложение IIIа към Директива 2000/13/ЕО на Европейския парламент и на Съвета по отношение на някои хранителни съставки (Текст от значение за ЕИП)

text:
               28.11.2007

               BG

               Официален вестник на Европейския съюз

               L 310/11

      ДИРЕКТИВА 2007/68/ЕО НА КОМИСИЯТА

   от 27 ноември 2007 година
   за изменение на приложение IIIа към Директива 2000/13/ЕО на Европейския парламент и на Съвета по отношение на някои хранителни съставки
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите-членки относно етикетирането, представянето и рекламата на храните (1), и по-специално член 6, параграф 11, трета алинея и член 21 от нея,
   като има предвид, че:

               (1)

               В приложение IIIа към Директива 2000/13/ЕО се определя списък с хранителни съставки, които следва да бъдат означавани на етикета на храните, тъй като е вероятно да причинят неблагоприятни реакции при податливи хора.

               (2)

               Директива 2000/13/ЕО предвижда възможността за изключване от изискването за етикетиране на съставки или вещества, произхождащи от съставки, изброени в приложение IIIа, за които е научно установено, че при определени обстоятелства няма вероятност да причинят неблагоприятни реакции.

               (3)

               Директива 2005/26/ЕО на Комисията (2) установява списък с хранителни съставки или вещества, временно изключени от изискването за етикетиране до 25 ноември 2007 г.

               (4)

               Редица заявления за постоянно освобождаване от изискването за етикетиране бяха подадени до Европейския орган за безопасност на храните (ЕОБХ). Тези заявления се отнасят до вещества, за които са били предоставени временни освобождавания с Директива 2005/26/ЕО. На базата на становищата на ЕОБХ и друга налична информация може да се заключи, че някои съставки или вещества, произхождащи от тези съставки, изброени в приложение IIIа към Директива 2000/13/ЕО, при определени обстоятелства няма вероятност да причинят неблагоприятни реакции при податливи хора.

               (5)

               Поради това тези съставки или вещества, произхождащи от тези съставки, следва да се изключат завинаги от приложение IIIа към Директива 2000/13/ЕО.

               (6)

               Приложение IIIа към Директива 2000/13/ЕО следва да бъде съответно изменено.

               (7)

               Директива 2005/26/ЕО следва да бъде отменена от 26 ноември 2007 г. с оглед на крайния срок, определен в член 6, параграф 11, втора алинея от Директива 2000/13/ЕО.

               (8)

               За да се избегне нарушаването на нормалното функциониране на пазара е необходимо настоящата директива да се прилага от 26 ноември 2007 г.

               (9)

               Очакваше се настоящата директива да бъде приета и публикувана доста преди датата 26 ноември 2007 г., за да се даде време на промишления отрасъл да се приспособи към новите правила. Тъй като това се оказа невъзможно на практика, са необходими временни мерки, които да улеснят прилагането на новите правила. В действителност промените в правилата за етикетиране ще засегнат промишления отрасъл, особено малките и средните предприятия, които се нуждаят от период на приспособяване, за да улеснят прехода към новите изисквания за етикетиране.

               (10)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение IIIа към Директива 2000/13/ЕО се заменя с текста на приложението към настоящата директива, считано от 26 ноември 2007 г.
   Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 май 2008 г. Те незабавно съобщават на Комисията текстовете на тези разпоредби и таблицата за съответствие между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 3
   Директива 2005/26/ЕО се отменя от 26 ноември 2007 г.
   Държавите-членки разрешават храни, пуснати на пазара или етикетирани преди 31 май 2009 г., които съответстват на разпоредбите от Директива 2005/26/ЕО, да се продават до изчерпване на складовите наличности.
   Член 4
   Настоящата директива влиза в сила в деня след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 27 ноември 2007 година.

            За Комисията

         Markos KYPRIANOU

            Член на Комисията

      (1)  ОВ L 109, 6.5.2000 г., стр. 29. Директива, последно изменена с Директива 2006/142/ЕО на Комисията (ОВ L 368, 23.12.2006 г., стр. 110).

      (2)  ОВ L 75, 22.3.2005 г., стр. 33. Директива, изменена с Директива 2005/63/ЕО (ОВ L 258, 4.10.2005 г., стр. 3).

      ПРИЛОЖЕНИЕ

            „ПРИЛОЖЕНИЕ IIIа
            Съставки, определени в член 6, параграфи 3а, 10 и 11

                        1.

                        Зърнени храни, съдържащи глутен (т.е. пшеница, ръж, ечемик, овес, шпелта, камут или техните хибридни сортове) и продукти от тях, с изключение на:

                                    а)

                                    глюкозни сиропи на база пшеница, включително декстроза (1);

                                    б)

                                    малтодекстрини на база пшеница (1);

                                    в)

                                    глюкозни сиропи на база ечемик;

                                    г)

                                    зърнени храни, използвани за направата на дестилати или етилов алкохол от селскостопански произход за спиртни и други алкохолни напитки.

                        2.

                        Ракообразни животни и продукти от тях.

                        3.

                        Яйца и продукти от тях.

                        4.

                        Риба и продукти от нея, с изключение на:

                                    а)

                                    рибен желатин, използван като носител на витамини или каротиноидни препарати;

                                    б)

                                    рибен желатин или рибен клей, използван като подобряващ агент в бира и вино.

                        5.

                        Фъстъци и продукти от тях.

                        6.

                        Соя и продукти от нея, с изключение на:

                                    а)

                                    напълно пречистени соево масло и мазнина (1);

                                    б)

                                    натурални смесени токофероли (E306), натурален D-алфа токоферол, натурален D-алфа токоферол ацетат, натурален D-алфа токоферол сукцинат от соеви източници;

                                    в)

                                    растителни масла, получени от фитостероли и фитостеролни естери от соеви източници;

                                    г)

                                    растителен станол естер, произведен от стероли на растителни масла от соеви източници.

                        7.

                        Мляко и продукти от него (включително лактоза), с изключение на:

                                    а)

                                    суроватка, използвана за направата на дестилати или етилов алкохол от селскостопански произход за спиртни и други алкохолни напитки;

                                    б)

                                    лактитол.

                        8.

                        Ядки, т.е. бадеми (Amygdalus communis L.), лешници (Corylus avellana), орехи (Juglans regia), кашу (Anacardium occidentale), пеканови орехи (Carya illinoiesis (Wangenh). K. Koch), бразилски орехи (Bertholletia excelsa), шамфъстък (Pistacia vera), орехи макадамия и орехи Куинсленд (Macadamia ternifolia) и продукти от тях, с изключение на:

                                    а)

                                    ядки, използвани за направата на дестилати или етилов алкохол от селскостопански произход за спиртни и други алкохолни напитки.

                        9.

                        Целина и продукти от нея.

                        10.

                        Синап и продукти от него.

                        11.

                        Сусамово семе и продукти от него.

                        12.

                        Серен диоксид и сулфити с концентрация от повече от 10 mg/kg или 10 mg/litre, изразени като SO2.

                        13.

                        Лупина и продукти от нея.

                        14.

                        Двучерупчести и продукти от тях.“

         (1)  И продукти от тях, доколкото процесът, който те са претърпели, няма вероятност да увеличи нивото на алергичност, оценено от ЕОБХ за съответния продукт, от който те произхождат.